закрилата на географски означения) от него.
 Обща декларация относно Кагор
 Украйна може да продължи да използва на своята територия наименованието „Кагор“ на обогатено с алкохол украинско вино, произвеждано в съответствие със следните спецификации:
 —
 произвежда се от местно грозде и мъст,
 —
 ферментацията се прекратява чрез добавяне на етилов алкохол,
 —
 алкохолното съдържание на крайния продукт е 15 — 17 об. % алкохол,
 —
 захарното съдържание на крайния продукт е 140 — 200 g/l.
 ПРИЛОЖЕНИЕ XXIII КЪМ ГЛАВА 10
 РЕЧНИК НА ТЕРМИНИТЕ
 Следният речник е предназначен да онагледи значението на някои термини, използвани в глава 10 (Конкуренция) от дял IV от настоящото споразумение. Настоящият речник няма задължителна правна сила и не засяга действието на разпоредбите, включени в тази глава.
 а) Региони, където жизненото равнище е необичайно ниско или където има високо равнище на непълна заетост: това са региони, в които икономическото положение е изключително неблагоприятно в сравнение с Европейския съюз като цяло. Това условие е изпълнено, ако БВП на глава от населението в съответния регион или поднационална географска административна единица със средна численост на населението от около 800 000 до 3 000 000 жители, изразен в стандарти на покупателната способност (СПС), е под 75 % от средния за Съюза.
 б) Сериозни затруднения: затрудненията трябва да са от такова естество, че да засягат цялата икономика на съответната страна по споразумението, или една от нейните държави членки. Затруднението не се смята за сериозно за целите на настоящия раздел, ако е ограничено до един от регионите на страните по споразумението или части от техните територии.
 в) Услуга от общ икономически интерес (УОИИ): това са стопански дейности, които според органите на публичната власт са от особено важно значение за гражданите и които не биха били предоставени (или биха били предоставени при различни условия) без намеса от страна на публичната власт. Дейността трябва да притежава специални характеристики в сравнение с общия икономически интерес от другите стопански дейности.
 г) Публични предприятия: всяко предприятие, върху което органите на публичната власт могат пряко или косвено да упражняват господстващо влияние, поради факта че го притежават, финансовото си участие в него или правилата, на които е подчинена неговата дейност,
 д) Изключителни права: това са права, които са предоставени от държава членка на едно предприятие чрез законодателен, нормативен или административен акт, с който му се гарантира изключителното право да предоставя определена услуга или извършва определена дейност в границите на даден географски район.
 е) Специални права: това са права, предоставени от държава членка на ограничен брой предприятия, по силата на които, в границите на даден географски район, и по начин, който не предполага прилагането на обективни, пропорционални и недискриминационни критерии,
 —
 се свежда до две или повече броят на подобни предприятия, които имат право да предоставят определена услуга или извършват определена дейност, или
 —
 се определят няколко конкуриращи се предприятия, които имат право да предоставят определена услуга или извършват определена дейност, или
 —
 на дадено предприятие или предприятия се предоставят всякакви, предвидени в закон или подзаконов нормативен акт, предимства, което съществено се отразява на възможността което и да било друго предприятие да